DA
L 222/202
Den Europæiske Unions Tidende
8.9.2023
iv) operationel masse med normal nyttelast v) operationel masse i driftsklar stand.« b) I underpunkt 2) ændres »indeks 13« til »indeks [6]«.
23)
Punkt 4.2.3.1 affattes således: »4.2.3.1.
Profilbestemmelse 1)
Dette punkt vedrører beregnings- og verifikationsregler med henblik på dimensionering af det rullende materiel, så det kan køre på et eller flere banenet uden kollisionsrisiko.
For enheder, der er konstrueret til drift på en eller flere andre sporvidder end 1 520 mm:
2)
Ansøgeren skal vælge det forudsatte referenceprofil, herunder referenceprofilet for de nedre dele.
Referenceprofilet skal anføres i den tekniske dokumentation, jf. punkt 4.2.12.
3)
Om en enhed er i overensstemmelse med dette forudsatte referenceprofil, konstateres ved en af de metoder, der er beskrevet i den specifikation, der er henvist til i tillæg J-1, indeks [7].
4)
Hvis enheden erklæres i overensstemmelse med en eller flere af referenceprofilerne G1, GA, GB, GC eller DE3, herunder dem, der vedrører den nedre del, GIC1, GIC2 eller GIC3, jf. den specifikation, der er henvist til i tillæg J-1, indeks [7], skal overensstemmelsen konstateres ved anvendelse af den kinematiske metode, jf. den specifikation, der er henvist til i tillæg J-1, indeks [7].
Overensstemmelsen med disse referenceprofiler skal anføres i den tekniske dokumentation, jf. punkt 4.2.12.
5)
For elektriske enheder skal strømaftagerprofilet verificeres ved beregning i henhold til den specifikation, der er henvist til i tillæg J-1, indeks [7], for at sikre, at strømaftagerens fritrumsprofil opfylder kravene til det mekaniske, kinematiske strømaftagerprofil, som igen er fastlagt i henhold til tillæg D til Kommissionens forordning (EU) nr.
1301/2014 (*), (»TSI ENE«), og afhænger af, hvilke valg der er truffet angående strømaftagerhovedets geometri: De to tilladte muligheder er fastlagt i punkt 4.2.8.2.9.2.
Energiforsyningsspændingen tages i betragtning i infrastrukturprofilet for at sikre korrekt isolationsafstand mellem strømaftager og faste installationer.
6)
Strømaftagerens udsving, sådan som det er specificeret i punkt 4.2.10 i TSI ENE, og som det er benyttet som grundlag for beregningen af det mekaniske, kinematiske profil, skal begrundes ved beregninger eller målinger, jf. den specifikation, der er henvist til i tillæg J-1, indeks [7].
For enheder, der er konstrueret til drift på sporvidden 1 520 mm:
7)
Køretøjets statiske profil skal ligge inden for det ensartede køretøjsprofil »T«; Referenceprofilet for infrastrukturen er »S«-profilet.
Denne profil er specificeret i tillæg B.
8)
For elektriske enheder skal strømaftagerprofilet verificeres ved beregning for at sikre, at strømaftagerens fritrumsprofil er i overensstemmelse med det mekaniske, statiske strømaftagerprofil, der er defineret i tillæg D i TSI ENE.
Der skal tages hensyn til, hvilket valg der er truffet for strømaftagerhovedets geometriske form: De tilladte muligheder er fastlagt i punkt 4.2.8.2.9.2.
_____________ (*) Kommissionens forordning (EU) nr.
1301/2014 af 18. november 2014 om de tekniske specifikationer for interoperabilitet gældende for delsystemet Energi i EU's jernbanenet (EUT L 356 af 12.12.2014, s. 179).« 24)
Punkt 4.2.3.2.1 affattes således: »4.2.3.2.1.
Akseltrykparameter 1)
Akseltrykket i kombination med akselafstanden, enhedens længde og den maksimalt tilladte hastighed for enheden på den pågældende strækning er et grænsefladeparameter mellem enheden og infrastrukturen.